ss
vander aenspraken die jacop laureys woenen te
boutshem gedaen heeft inde banck voe meye ende
scepen van loeven op en tegen peten vander
couthen barbier woenen inde dorpstrate dair mede
hij te kynnen gaf hoe hij den voirs peten zeke
wijngairtstaken vercocht en gelevt hadde uuten
welcken de voirs pet hem sculdich en tacht was
vie rijns gul xiii stuvs te xx stuvs den r gul
welcke penigen de voirs pet gestelt hadde op den
wissel van deser stad tot behoef desselfs jacops
op zeke condicien wair bij de voirs jacop zijnpenige
niet gecrijghen en const Mits den welcken de
voirs jacop hadde doen da bevelen den voirs peten
met eenen vorste de voirs penigen te laeten
volghen oft dat hij des comen soude tot eene
zeken dage dair toe gestelt inde banck voe meye
en scepen van loeven te seggen reden wair ome
hij de voirs penigen den voirg jacoppe met
en soude laeten volghen Tot welcken daghe
van rechte gecompeert is jacop wittemans te
kynnen geven als pcur des voirs pets vand
couthen alsoe hij seyde dat de voirs pet goreyst
vt
was tot dornicke wair ome de voirs sustineerde
want hij gheen informacie en hadde van des saken
dat de voirs jacop stu laureys sculdich soude zijn
van zijnd pceduen te cesseren tott compst desselfs
pets dair op de voirs jacoplaureys dede seggen
dat de voirs jacop witteman dese zake niet sculdich
en soude zijn te vantwordden ten wae dat hij
pcutie thoende wettelijck gepasseert totten welcken
de voirs jacop witteman dach nam om de selve
pcucie te thoenen tegen den naisten daghe van
rechte En want de voirs jacop witteman zijn
pcucie niet en exhibeerde soe sustineerde de
voirg jacop laureys dat hem de voirs penigen
met rechte aengewesen wordden Soe hebben de